Exqrch/javanese-Komodo-pixelgpt huggingface dataset:
Akèh sing ndunungi kana kang ngarani kali iki " Jayhoun " (), minangka tembung serapan saka "Gihon", jeneng ing Alkitab tumrap salah siji saka papat kali kang ana ing swarga
Kali iki uga dimangertèni kanthi jeneng iki (Amu) déning para panulis Islam jaman abad tengahan
Kali iki bisa dilayari punjul 1450 km (800 mil)
Dawaning kali iki 2400 km (1500 mil) lan tlatah ilèn kali jembaré 534.739 km², minangka pambuawangan banyu saka tlatah iku nganti watara 55 km3 sataun, ya iku banyu kang asalé saka gunung-gunung ing sisih kidul kang duwé curah udan taunan punjul 1000 mm.
Kali Amazon Kali Amazon (#ALIH; Spanyol: "Río Amazonas") iku sawijining kali ig Amérika Kidul kang gedhé dhéwé dhéwé sadonya (ing babagan isi utawa "volume"), ya iku kanthi cacahing ilèn banyu kang luwih akèh tinimbang sepuluh kali gedhé sangisoré digabungaké dadi siji
Kali Amazon kapétung watara saproliman cacahing banyu kali kang mili ing donya, lan duwé tlatah ilènan utawa "drainage basin" kang paling jembar ing donya in the world
Pancen ana sawatara pasulayan bab dawaning kali iki, lan bareng karo Kali Nil kali iki minangka pesaing tumrap posisi minangka kali paling dawa ing donya
Amarga ukurané kang gedhé banget, kadhangkala kali iki uga diarani "Kali Sagara" ("o rio-mar" sajeroning basa Portugis), lan sadawaning kali ora ana kretegé babar pisan
Ing taun 1500, Vicente Yañez Pinzón minangka wong Éropah pisanan kang nglayari kali iki
Pinzón njenengaké ilèn kali iki "Río Santa María de la Mar Dulce", sabanjuré dicekak dadi "Mar Dulce" (sagara legi)
Kali Amazon duwé punjul 1,000 anak kali utawa "tributary", 17 ing antarané, dawané punjul 1,000 kilomèter
Sawetara kang wigati ya iku: Rujukan.
Kali Brahmaputra Kali Brahmaputra, uga diarani Tsangpo-Brahmaputra, iku sawijining kali lintas-wates lan salah siji saka kali-kali utama ing Asia
Saka asal sumberé ing Tibet kidul-kulon minangka Kali Yarlung Tsangpo, kali iki mili ngliwati Tibet kidul nembus pagunungan Himalaya ing sawijiné jurang gedhé lan lumebu menyang tlatahArunachal Pradesh lan ing kana sinebut Kali Dihang
Kali iki sabanjuré mili tumuju kidul-kulon ngliwati Lembah Assam banjur sinebut Brahmaputra lan terus mangidul ngliwati Bangladesh (ing kana diarani Jamuna)
Ing tlatah iki Kali Brahmaputa nggabung karo Gangga lan ndadèkaké sawijining dhèlta kang gedhé
Watara 1,800 mi (2,900 km) dawané, kali iki minangka sumber wigati tumrap irigasi lan transportasi
Ing pérangan ndhuwur suwé ora dikawruhi, lan anané karo Kali Yarlung Tsangpo lagi diweruhi liwat eksplorasi ing taun 1884-86
Kali iki kerep sinebut Kali Tsangpo-Brahmaputra
Sanajan akèh kali-kali ing India lan Bangladesh nduwé jeneng wanita, kali iki duwé jeneng lanang kang langka, kang tegesé "putra Brahma" ing basa Sanskreta
Mèh sadawaning Kali Brahmaputra iku bisa dilayari
Ing pérangan ngisor dianggep suci déning masarakat Hindhu
Kali iki nduwé potènsi banjir gedhé ing mangsa semi nalika salju ing pagunungan Himalaya salju lèlèh dadi banyu
Kali iki uga salah siji saka sethithik kali ing donya kang duwé "ombak pasang"
Kali Lematang Kali Lematang iku kali kang dumunung ing Kabupatèn Lahat, Sumatra Selatan
Ing kali iki tau tinemu jinis prahu jaman biyèn kang ingaran bidhuk
Rikala jaman biyèn kali iki kerep diliwati kapal rodha lambung kang nlusuri laladan lan mampir kanggo dodolan barang dagangan
Saka kaanan iki asalé jeneng kutha Lahat, ya iku nalika kapal lunga saka laladan mau para warga banjur mulih saka pinggir kali, yèn nganggo basa Lahat padha "Larat" kang tegesé lunga
Amarga banyuné tansaya cethèk, suwésuwé Kali iki ora bisa dilayari nganggo kapal roda lambung manèh
Ing mangsa udan kali iki kerep banjir, nanging ing mangsa katiga masarakat saubengé kali padha golèk rejeki ngumpulké watu saka kali iki
Ing lembah kali iki uga tinemu situs candhi ya iku Candhi Bumiayu
Kompleks Candhi Bumiayu dumunung ing dhataran kang rata, ing pinggiré kali Lematang
Anané runtuhan wangunan iki sapisanan dilapuraké déning Tombrink ing taun 1864
Banjur wiwit taun 1973, 1976, lan 1990-an diyasa manèh
Panelitèn arkéologi kanthi intensif lan diterusaké kanthi pamugaran wiwit diayahi ing taun 1991
Kali Mahakam Kali Mahakam iku minangka kali kang gedhé dhéwé ing Provinsi Kalimantan Timur kang duwé muara ing Selat Makassar
Kali kanthi ukuran dawa watara 920 km iki ngliwati wewengkon Kabupatèn Kutai Barat ing sisih hulu, nganti Kabupatèn Kutai Kartanegara lan Kutha Samarinda ing pérangan hilir
Kali Mahakam wiwit jaman biyèn nganti saiki nduwé peran wigati kanggo masarakat ing saubengé minangka sumber banyu, papan kanggo misaya iwak lan minangka prasarana transportasi
Sungai Mahakam nduwé sawatara anak kali, yaiku: Fauna
Ing kali Mahakam iki misuwur anané sato kéwan langka yaiku Pesut Mahakam
Ora kaya mamalia banyu liyané yaiku lumba-lumba lan iwak paus kang urip ing sagara, pesut (Orcaella brevirostris) iku urip ing kali-kali tlatah tropis
Populasi satwa langka kang dilindungi déning Undhang-Undhang iki mung ana ing telu lokasi ing donya yaiku Kali Mahakam, Kali Mekong, lan Kali Irawady.
Uga akèh tinemu jinis-jinis manuk kang urip ing tlatah rawa saubengé kali iki antarané: Chlidonias hybridus lan Sterna albifrons (kaloroné sajinis manuk camar), bango ("heron") lan manuk bango thonthong migran saka Pulo Jawa, Leptoptilus javanicus.
Pesut Pesut utawa "Orcaella brevirostris", lan uga kerep diarani "Irrawaddy dolphin ", iku kéwan sajinis mamalia
Sanajan kagolong mamalia banyu kaya déné iwak lumba-lumba lan iwak paus, pesut iku béda amarga uripé ana ing kali
Jaman biyèn pesut akèh tinemu ing Pulo Kalimantan, nanging saiki wis kalebu langka lan dilindhungi déning Undhang-undhang
Ing Pulo Kalimantan pesut bisa tinemu ing Kali Mahakam, mula banjur diarani Pesut Mahakam
Sawijining studi kang diayahi déning salah siji Yeyasan Konsèrvasi mratélakaké yèn cacahing pesut ig Kali Mahakam wis kari sethithik ya iku watara 70-an.
Studi iku nyimpulaké anané acaman tumrap palestarèn pesut, antarané: pandhangkalan kali, limbah batubara, miyasa iwak kanthi cara kang ilegal kaya nyetrum utawa nganggo racun, lan anané buron kéwan kanggo dipiara.
Kategori:Fauna ing Indonésia Kategori:Fauna ing Asia Kategori:Fauna ing Bangladesh Kategori:Mamalia Kategori:Mamalia ing Indonésia
Kali Godavari Kali Godavari iku kali suci kang mili ing India
Kali iki minangka kali utama ing India, asalé saka cedhak Trimbak ing Distrik Nashik, praja Maharashtra, India
Kali iki mili mangétan ngliwati praja Maharashtra lan Andhra Pradesh sabanjuré menyang Lempongan Benggala
Kali Godavari iku dainggep suci déning umat Hindhu lan duwé sawatara panggonan ing pinggiré minangka papan suci kanggo ziarah umat Hindhu
Kali Godavari iku dalan banyu kang utama ing India tengah, asal saka "Western Ghats" lan mili mangétan ngliwati Dhataran Deccan antara praja Maharashtra lan Andhra Pradesh, banjur ménggok tumuju arah kidul-wétan nganti tekan Lempongan benggala
Anak-anak kali antarané: Kali Indravati, Kali Manjira, Kali Bindusara lan Kali Sabari
Kali Godavari wis dadi panggonan ziarah wiwit èwon taun kapungkur
Akèh tokoh kawentar kaya déné Baladeva (5000 taun kapungkur) lan kang luwih anyarkaya Chaitanya Mahaprabhu (500 taun kapungkur) wis adus ing kali iki minangka pamujan lan ziarah
Laladan ilèn lan anak kali
Kali Godavari duwé laladan ilèn kang jembaré watara 313,000 km2 ing sanga praja, ya iku Maharastra, Andhra Pradesh,Karnataka, Madhyapradesh, Chattisgarh and Orissa
Anak kali utama kalebu Kali Sabari, Kali Indravati, Kali Pranahita lan Kali Manjra
Kutha utama kang diliwati
Ing Maharashtra: Ing Andhra Pradesh:
Kali Nil Biru Kali Nil Biru (Amharic: ዓባይ;tinulis: ʿAbbay, nanging uniné "Abbay"; Arabic: ; transliterated: an-Nīl al-Āzraq) iku sawijining kali kang asalé saka Tlaga Tana ing Ethiopia
Kadhangkala ing Ethiopia kali iki—mligi ing tlatah hilir—diarani Abbay
Pérang kang diarani Abbay dianggep suci déning wong Ethiopia, lan dipercaya minangka Gihon kali kang disebutaké ing Kitab Asalmula utawa "Genesis", mili ana ing swarga
Pérangan Abay saka Kali Nil Biru miwiti saka Tlaga Tana lan mili watara 30 kilomèter sadurungé tekan grojogan Tis Issat
Kali iki banjur ménggok ing tlatah lor-wétan Ethiopia ngliwati lembah-lembah kang jero lan "canyon" tumuju menyang Sudan, kang wiwit saka titik iki kali mung diarani Nil Biru.
Jusuf Ronodipuro Muhammad Jusuf Ronodipuro utawa Joesoef Ronodipoero (Salatiga, Jawa Tengah, 30 September 1919 – Jakarta Kidul, 27 Januari 2008) iku misuwur minangka salah sawijining perintis RRI
Saliyané iku dhèwèké uga naté dadi "Duta Besar" Indonésia
Ronodipuro tau dadi "Duta Besar" ing Uruguay, Argentina, lan Chili
Jusuf Ronodipuro gegarwa karo Siti Fatima Rassat nganti séda lan pinaringan telung putra: Dharmawan, Irawan lan Fatmi
Panjenengané séda ing RSAD Gatot Soebroto déning komplikasi "stroke" lan kanker paru-paru: Ronodipuro misuwur olèhé ngrokok sing nganti kaya sepur
Banjur panjenengané disarèkaké ing "Taman Makam Pahlawan Kalibata", Jakarta Kidul ing tanggal 28 Januari 2008
Nalikané séda ora olèh kawigatèn akèh amarga mbarengi sédané lan panyaréyan Pak Harto
Ronodipuro iku dianggep sawijining pahlawan Indonésia
Panjenengané sing biyèn bisa kelakon nggiyaraké Proklamasi Kamardikan 1945 lumantar radhio menyang bangsa-bangsa saindhenging jagad
Ronodipuro uga sing ngrintis anané "Radio Republik Indonesia" (RRI) nganti saiki iki
Manawa Dina Radio dipéngeti saben tanggal 11 September, iku amarga dina iku tanggaleYusuf Ronodipuro sakanca sejawaté miwiti ngadegaké RRI ing tanggal 11 September 1945
Ronodipuro miyos ing Salatiga, Jawa Tengah tanggal 30 September 1919
Ing taun 1942, Indhiya Nèderlan dibedhah déning Wadya Dai Nippon lan Wadya KNIL nungkul kasoran
Wiwit iku Indhiya Nèderlan dibroki Jepang lan Walanda ditendhang metu
Yusuf Ronodipuro dhéwé wiwit taun 1943 dadi wartawan radhio militèr Jepang ing Jakarta, sing diarani "Hoso Kyoku"
Radio iku pemimpiné wong Jepang, ya iku Letkol Tomo Bachi, wakilé wong Indonésia anama Utoyo Ramlan
Déné pemimpin redaksiné Bahtar Loebis, kangmasé sastrawan dan wartawan Mochtar Loebis
Mochtar Loebis dhéwé nalika semana dipercaya mligi kanggo giyaran mancanagara
Tekané dina kamardikané bangsa Indonésia wis trontong-trontong
Jepang dibom atom déning Amérikah Sarékat, sepisanan Hiroshima ing tanggal 6 Agustus 1945, banjur kasusul tanggal 9 Agustus 1945 Nagasaki uga dibesmi
Jepang banjur nungkul marang Sakuthu, nanging pawarta wigati iki durung tekan ing Indonésia, jalaran nalika semana arang-arang sing ngrungokaké radhio
Ronodipuro dhéwé sanadyan nyambut gawé nèng radhio Jepang, ya durung ngerti pawarta iku
Ujug-ujug giyaran luar negeriné "Hoso Kyoku" ditutup embuh kena apa
Mochtar Loebis sing dipercaya nangani bab pawarta manca iku banjur mbisiki jaré Jepang wis nungkul marang Sakuthu
Amarga jejibahané dadi wartawan, PakYusuf banjur menyang Menteng 31, papan ngumpule para pejuwang mudha
Nèng kono wis ana rapat wigati sing dipanggedhèni Sukarni
Kabèh wis ngerti yèn Jepang nungkul, mbokmanawa saka Adam Malik sing dadi wartawan Domei
Pas Yusuf teka kabèh padha seneng.
Sukarni kandha, jaré kaum mudha arep ngrebut Radio Jepang
Yusuf sing ngerti "Hoso Kyoku" diajak rembugan kepriyé carané ngrebut
Kamangka wektu iku Radio Jepang dijaga rapet banget déning Kempetai, pulisi militèr Jepang sing kejem banget
Proklamasi Kamardikan Républik Indonésia
Jemuwah ésuk jam 10.00 tanggal 17 Agustus 1945, Proklamasi Kamardikan klakon diwacakaké déning Bung Karno ing Dalan Pegangsaan Timur 56
Ronodipuro dhéwé kala semana ora ngerti, sebab wong-wong ing "Hoso Kyoku" wiwit dina Rebo sadurungé wis ora éntuk lumebu utawa metu manèh
Dumadakan ana wong teka, jenengé Syahrudin, nggolèki Yusuf karo menehaké kitir salembar
Layang cekak aos iku saka Adam Malik isiné tèks proklamasi
Ronodipuro isih bingung, kepriyé carané teka Syahrudin bisa lumebu gedhong radhio sing saiki ing Dalan Medan Merdeka Barat 4-5, kamangka wong Kempetai jaga kupeng
Bareng arep nyiaraké, Yusuf Ronodipuro bingung manèh, amarga panggonan giyaran kabèh dijaga Kempetai
Tujuné kélingan yèn studio giyaran jaban rangkah wis ora kanggo
Nanging, piyé carané wong pemancare ora ana
Yusuf banjur takon pérangan teknis, ya nemu akal jempolan
Kabel sing kanggo menyang pemancar dalam nagari dicopoti, disambung karo pemancar jaban rangkah
Nanging ing studio katoné ya kaya giyaran biyasa, amarga swarané ya isih kaya adat sabené
Kamangka wis ora dipancaraké
Bareng wis tumata, jam 19.00, Yusuf Ronodipuro sing umuré ngancik 26 taun, banjur nyiaraké Proklamasi liwat giyaran jaban rangkah
Kira-kira nganti 20 menit, lan ambal-ambalan, uga diterjemahaké menyang basa Inggris
Kuwi tegesé radhio-radhio BBC London, Radio Amérika, Singapura, lan sapituruté bisa nangkep kabèh, dadi wusana sadonya ngerti Indonésia wis Proklamasi Kamardikané
Usaha Ronodipuro iku wekasané dikonangi déning Wadya Dai Nippon
Mbokmanawa siarané ketangkep radhio ing Jepang
Mula, Kempetai dadi nesu banget
Angger kapapag wong Indonésia ing "Hoso Kyoku", kabèh dipala
Ronodipuro ditendhang, diidak-idak, lan mèh dibabat samurai
Sikilé diidak nganti dhengkulé dheglok lakuné
Sawisé iku Ronodipuro ngedegaké Radio Suara Indonésia Merdeka mawa barang-barang tilas
Tanggal 25 Agustus Bung Karno diaturi supaya sesorah
Iki pidatoné Bung Karno kang sepisanan sasuwéné dadi Présidèn
Bung Hatta sesorah tanggal 29 Agustus.
Nalika semana ing laladan-laladan radhio Jepang isih akèh sing giyaran
Ing laladan pancèn ora dijaga rapet kaya Jakarta
Sing njaga mung siji loro, iku amarga Kempetainé wis kaya ora nduwé daya sawisé Jepang nungkul
Mula Yusuf Ronodipuro matur marang Abdurahman Saleh, supaya radhio-radhio laladan mau beciké ngadani sesambungan giyaran kanggo perjuwangan
Gagasané ditampa lan ing 10 September pimpinan radhio-radhio laladan, saka Sala, Yogyakarta, Bandung, Semarang, lan liya-liyané bisa kumpul rembugan
Kabèh nyarujuki, njaluk marang pamaréntah Jepang supaya masrahaké radhio-radioné ing Indonésia
Jepang ora gelem, amarga miturut rencana arep diserahaké marang Sakuthu
Tanggal 11 September rapat manèh, nyarujuki madege Radio Republik Indonesia, lan uga sapisan manèh njaluk marang pamaréntah Jepang supaya masrahaké radhio-radhio ing laladan
Amarga tetep ora gelem, kepeksa banjur dirudapeksa, radhio-radhio direbut
Wong Jepangé dhéwé wis padha wedi, dadi wis kaya ora ana alangan
Yusuf Ronodipuro dhéwé banjur kapatah minangka Kepala RRI, déné Abdurahman Saleh mèlu ngadegaké Angkatan Udara RI
Mula asmané saiki dilestarèkaké dadi jeneng lapangan terbang ing Malang
Sakuthu sing menang Perang Donya II iku banjur teka
Nalika semana sawisé Rapat Akbar Ikada, kaum mudha ngrebut kantor-kantoré wong Jepang dadi darbéné Republik, kalebu "Hoso Kyoku"
Nalika Walanda ndomplèng Sakuthu arep ngrebut bali Indonésia lumantar Agresi I ing taun 1946, RRI dikuwasani Walanda, lan Yusuf Ronodipuro banjur dicekel lan dikunjara ing 21 Juli 1947
Kedaulatan Indonésia ing taun 1949
Sawisé Walanda ngakoni kedaulatan Indonésia ing taun 1949, Yusuf Ronodipuro lenggah manèh dadi Kepala RRI Serikat
Sabanjuré Yusuf Ronodipuro dipercaya ngayahi manéka warna jejibahan utawa "tanggung jawab" ing nagara manca, kalebu dadi "duta besar" utawa utusan menyang PBB
Pranala njaba lan sumber-sumber liyané:
Kali Kongo Kali Kongo (kapungkur ingaran Kali Zaire) iku kali kang gedhé dhéwé ing Afrika kulon-tengah
Dawané watara 4,700 km (2,922 mil) ndadèkaké kali iki nomer loro gedhé dhéwé ing Afrika (sawisé Kali Nil)
Kali lan anak-anak kali mili ngliwati alas udan kang jembaré nomer loro ing donya, (nomr siji ya iku alas udan Amazon ing Amérika Kidul)
Kali iki uga dadi nomer loro ing donya babagan cacahing (volume) ilèn, sawisé kali Amazon, lan nomer loro uga ing babagan jembaré laladan ilén sawisé Amazon; laladan ilèné luwih jembar sethithik tinimbang Kali Mississippi
Amarga akèh pérangan kali iki kang dumunung ing laladan cedhak garis katulistiwa, ilèné dadi stabil, sebab paling sithik salah siji anak kaliné ana ing mangsa udan
Kali Kongo éntuk jeneng saka karajan kuna, Kraton Kongo kang manggon ing tlatah muara kali iki
Nagara Républik Dhémokrasi Kongo lan Républik Kongo, kaloroné dumunung ana ing pinggir kali Kongo, lan dijenengaké miturut jenengé kali iki
Antara taun 1971 lan 1997 pamaréntah Zaire njenengaké Kali Zaire
Anak kali diurut saka muara mendhuwur
Sanajan ora dikutip kanthi terang-terangan, Kali Kongo minangka lokasi saka novèl Joseph Conrad's "Heart of Darkness" (terbit taun: 1902).
Kali Tigris Kali Tigris (basa Pèrsi Kuna: "Tigr", basa Asiria Aram: "Deqlath", basa Arab: , "Dijla", basa Turki: "Dicle"; sajeroning Alkitab ingaran "Hiddekel") iku kali ing Mesopotamia kang mili saka pagunungan Anatolia ing Turki nganti Irak, dawané udakara 1.900 km
Jeneng asli ing basa Sumerian iku "Idigna" utawa "Idigina", mbokmanawa saka "*id (i)gina" "banyu mili", kang bisa ditafsiraké dadi "kali kang mili rikat", kosokbalèn karo kali ing sacedhaké, Kali Efrat, kang mili alon-alon amarga ngandhut luwih akèh blethok lan endhapan tinimbang Tigris
Tembung iki disilih saka basa Akkadian "Idiqlat"
Apa liwat serapan ing basa Pèrsi utawa langsung saka basa Akkadian, tembung iki diadhopsi déning basa Yunani dadi "Tigris" (kang tegesé "macan")
Ing kitab Injil Hebrew, kali iki diarani חִדֶּ֫קֶל (Ḥiddẹqel, KJV "Hiddekel") Ing basa Turki, "diş" tegesé untu lan uga nuduhaké kaanan "landhep"
Basa Pahlavi "tigr" tegesé "panah", ing kulawarga basa kang padha kaya déné Pèrsi Kuna "tigra-" "lancip" (bandhingaké "tigra-xauda"), basa Pèrsi modhèren "têz" "landhep"
Sanajan mangkono, bab iki ora nuduhaké yèn kabèh mau jeneng asli saka kali iki, nanging (kaya wangun ing basa Semitic jeneng mau) dowahi dadi tiron saka jeneng asli ing basa Sumeria
Bab iki mèmper karo jeneng saka basa Pèrsi Kali Efrat, "Ufratu", kang ora duwé makna ing basa Pèrsi, nanging isih dianggep saka jeneng basa Sumeria, "Purattu"
Jeneng liya kali Tigris, dipigunakaké mataun-taun déning Kakaisaran Pèrsi, ya iku Arvand Rud, tegesé Kali Arvand
Saiki jeneng Kali Arvand mau dadi jeneng basa Pèrsi kanggo patemon antara Kali Efrat lan Tigris, kang ing basa Arab diarani Shatt al-Arab
Jeneng Kali Tigris sajeroning basa kang wigati tumrap tlatah iki: Rujukan Alkitab Injil
Sajeroning kitab "Genesis", Kali Tigris iku kali saka papat kang ana ing swarga
Nabi Daniel dikabaraké tau nampa "vision"(wahyu?/penampakan?), ing pinggir Kali Tigris.
Kali Angara Kali Angara (Basa Ruslan:Ангара) iku sawijining kali sing dawané 1779 km (1105 mil) dumunung ing Irkutsk Oblast lan Krasnoyarsk Krai, Siberia kidul-wétan, Ruslan
Kali iki mung siji-sijiné mili metu saka Tlaga Baikal, lan minangka sumber saka Kali Yenisei
Kali iki duwé kapasitas gedhé kanggo listrik tenaga banyu lan salah siji saka sumber tenaga listrik gedhé dhéwé ing donya
Ana dhèrètan papat wadhuk pembangkit listrik tenaga banyu ing kali iki, ya iku: Irkutskaya, Bratskaya, Ust-Ilimskaya, lan Boguchanskaya (konstruksi sing pungkasan iki isih durung rampung)
Pembangkit listrik Bratskaya minangka kang gedhé dhéwé dhéw ing donya (4,500 MW), lan wadhuké (Bratsk Reservoir) kang dhuwuré 160 mèter, minangka tlaga gawéan kang gedhé dhéwé ing donya
Pembangkit listrik Irkutskaya duwèni tenaga 660 MW.
Kali Bandama Kali Bandama iku kali kang paling dawa ing nagara Pasisir Gadhing utawa Côte d'Ivoire, dawané udakara 800 kilomèter
Kali kang mili mangidul iki éntuk banyu saka kali Marahoué, Solomougou, Kan lan Nzi lan muarané ana ing Tagba Lagoon lan Lempongan Guinea
Kali Bandama mili ngliwati Tlaga Kossou, sawijining tlaga gawéan kang diyasa taun 1973 nalika yasa Dam Kossou ing Kossou
Yamousssoukro, kutha krajan Côte d'Ivoire, dumunung ana ing pinggiré Kali Bandama.
Kali Digul Kali Digul (Walanda: "Digoel Rivier") iku kali ing Propinsi Papua, Indonésia
Muncul saka lèrèng kidul Pagunungan Maoke, kali Digul mili mangidul lan sabanjuré ménggok mangulon tumuju muarané ing Sagara Arafura
Sadawaning kali iki ngliwati dhataran cendhèk kang kebak rawa-rawa lan dadi dhèlta ing cedhaké Dolak
Dawané kali iki watara lan bisa dilayari nganti tekan Tanahmerah
Ing tlatah ilèn kali iki misuwur anané "kam internéring" Boven Digul, 1927-1945, ing laladan Tanah Merah, papan kanggo ngasingaké luwih saka 800 pejuang kamardikan Indonésia déning Walanda..
Asal (kali) Origin utawa asal sumberé kali utawa ilén banyu liyané
Sawijining kali mesthi duwé sumber asalé banyu, bisa saka sumber banyu utawa "spring", tlaga, saka tlatah lembab, rawa-rawa, lèlèhan ès, saka tlatah tadhahan udan
Mèh kabèh kali duwé anak kali utawa cawang kali kang diarani "tributary", anak kali kang paling dhuwur dhéwé uga minangka asal sumber kali.
Kali Aras Kali Aras (uga dikenal minangka Araks, Arax, Araxi, Araxes, Araz, utawa Yeraskh; Armèni: Արաքս, Pèrsi: ‎‎, Basa Turki: Aras, #ALIH, Kurdhi: Aras or Araz‎; Rusia: Аракс) iku sawijining kali kang dumunung ing nagara-nagara Turki, Armenia, Iran, lan Azerbaijan
Dawané kali watara 1,072 kilomèter (665 mil)
Amarga dawané lan tlatah ilèn kang jembaré 102,000 km², kali iki minangka salah siji kang gedhé dhéwé ing tlatah Kaukasus
Kali Aras miwiti saka tlatah cedhak Erzurum, Turki
Kali iki ketemu karo Kali Akhurian ing kidul-wétan Digor, mili sadawaning tapel wates Turki-Armenia, banjur mili sadawaning tapel wates antara Iran lan Nakhichevan sarta wates antara Iran-Armenia
Kali iki sabanjuré mili menyang tapel wates Iran lan Azerbaijan, banjur lumebu Azerbaijan lan gabung karo Kali Kura ing désa Sabirabad
Sawisé iku kali iki tumuju Sagara Kaspia
Watara 101,937 km² tlatah ilèn kali iki dumunung ana ing Azerbaijan
Zangmar, Sariso, Kali Ghotour, Kali Hajilar, Kali Kalibar, Kali Ilghena, Kali Darreh lan Kali Balha minangka anak-anak kali kang utama saka arah kiwa (tengen)
Ing Turki Kali Ghareso mili ing sisih kiwa
Kali Akhurian, Metsamor, Hrazdan, Azat, Vedi, Arpa, Vorotan, Voghdji lan Kali Megri gabung saka Armenian sisih lor (kiwa)
Kali Khachin, Kali Okhchi, Kali Kuri lan Kali Kandlan gabung saka Azerbaijan sisih lor (kiwa).
Premia Premia iku sawijining "comune" ("municipality") ing Provinsi Verbano-Cusio-Ossola ing region Piedmont, Italia, dumunung watara 140 km sisih lor-wétané kutha Torino lan watara 40 km lor-kuloné Verbania, ing tapel wates karo nagara Switserlan
Miturut data sensus 31 Dhésèmber 2004, kutha iki sing ndunungi cacahé 607 lan jembar wewegkon 88.7 km².
"Frazioni" utawa pamérangan kutha iki antarané: Uriezzo, Cresta, Pioda, Rozzaro, Piazza, Altoggio, Albogno, Sagiago, Piedilago, Crego, Cristo, Cadarese, San Rocco, Passo, Salecchio Inferiore, Salecchio Superiore, Case Francoli, Rivasco, Case Cini, lan Chioso
Premia wewatesan karo: Baceno, Bosco Gurin (Switzerland), Campo (Vallemaggia) (Switzerland), Crodo, Formazza, Montecrestese
Omegna Omegna iku"comune" ("municipality") ing Provinsi Verbano-Cusio-Ossola in region Piemonte, Italia, ldumunung watara 100 km lor-wétané Torino lan watara 13 km kidul-wétané Verbania
Miturut data sensus 31 Dhésèmber 2004, kutha iki sing ndunungi kang cacahé 15,910 lan jembar wewengkon 30.8 km²
Omegna wewatesan karo: Armeno, Casale Corte Cerro, Germagno, Gignese, Gravellona Toce, Nonio, Pettenasco, Quarna Sopra, Quarna Sotto, lan Stresa
Anané pemukiman kuna ing tlatah iki kabukti déning panemon arkéologi saka pungkasané abad tembaga lan abad wesi
Omegna wis karan-sebut taun 1221 M, nalika sing ndunungi wiwit manggon ing "commune" Novara
Ing abad-19 lan wiwitan abad-20 kutha iki dadi pusat indhustri (gerabah lan kaperluan omah kang cilik-cilik), lan sing ndunungi katambah kanthi tekané para imigran
Ing taun 1913, Omegna kahubungaké déning trèm listrik karo kutha Pallanza
Tlatah iki diumumaké minangka sawijiné kutha ing taun 1939
Sajeroning Perang Donya II tlatah iki dadi pusat pejuang kamardikan (partisan) kanggo nglawan panjajahan Jerman
Gravellona Toce Gravellona Toce iku sawijining "comune" ("municipality") ing Provinsi Verbano-Cusio-Ossola ing region Piemonte, Italia, dumunung watara 110 km lor-wétané Torino lan watara 8 km kuloné Verbania
Kutha Gravellona Toce duwé "frazioni" (pérangan, mligi désa lan hamlet) Granerolo lan Pedemonte
Gravellona Toce wewatesan karo: Baveno, Casale Corte Cerro, Mergozzo, Omegna, Ornavasso, Stresa, lan Verbania
Tuwuhing kang ndunungi Réferènsi
Villadossola Villadossola (Piedmontese "Vila d'Òssola") iku sawijining kutha lan "comune" ing Val d’Ossola ing region Piemonte, Italia, watara 120 km lor-wétané Torino
Kutha iki dumunung sakidulé Domodossola, ing sakuloné Toce, lan ing gapurané Valle Antrona, siji saka pitu lembah ing Val d’Ossola